OpenLLM-France/wikimedia huggingface dataset:
# Teucrium betonicum

Teucrium betonicum és una espècie de planta que pertany a la família de les lamiàcies i és endèmica de Madeira.

## Descripció

Teucrium betonicum és un petit arbust perennifoli de 50 a 150 cm d'alçada densament ramificat. Les fulles són peciolades, lanceolades a ovades, de 5 a 12 cm de llargada i de 2 a 4 cm d'amplada, crenades a dentades, tomentoses. Les inflorencències són de dues de flors en raïms. Les flors són poc pedunculades, la corol·la és de color porpra, amb un llavi 5 lòbuls, el llavi superior de la corol·la està absent. Els fruits són petites nous.

## Àrea de distribució

Aquesta planta és endèmica de Madeira, Portugal i la seva extensió és de 401 km². L'espècie es troba entre els 100 fins als 1.300 m sobre el nivell del mar i s'estima que la població total són de 1.000 individus amb tendència estable.

## Hàbitat i ecologia

Aquesta espècie creix en els boscos de laurisilva macaronèsica a les vores o als clars. Aquest tipus de bosc és laurisilva mediterrània.

## Amenaces i preservació

Les principals amenaces de l'espècie són la urbanització, la construcció de carreteres, les esllavissades de terres, l'agricultura i la competència amb espècies exòtiques i natives. Per la preservació en el futur aquesta espècie hi ha exemplars al jardí botànic i al banc de llavors a Madeira.
Teucrium betonicum figura en els annexos II i IV de la Directiva Hàbitats. Per la preservació en el futur aquesta espècie hi ha exemplars al jardí botànic i al banc de llavors a Madeira.

## Ús i comerç

Aquesta espècie s'utilitza amb fins medicinals per tractar els problemes estomacals i com una infusió tònica.

## Taxonomia

Teucrium betonicum vas ser descrita per Charles Louis L'Héritier de Brutelle i publicat a Stirpes Novae aut Minus Cognitae 83, t. 40. 1788.

## Referències

* ↑ «» a EOL. Data consulta: 17 de desembre de 2014.
* ↑ «Teucrium betonicum a The Plant List» (en anglès). [Consulta: 17 desembre 2014].
* ↑ «"Teucrium betonicum"» (en txec/anglès). botany.cz. [Consulta: 10 octubre 2018].
* 1 2 3 4 5 «Teucrium betonicum» (en anglès). The IUCN Red List of Threatened Species, 2017. [Consulta: 10 octubre 2018].
* ↑ «Teucrium betonicum» (en anglès). Tropicos.org. Missouri Botanical Garden. [Consulta: 10 octubre 2018].

## Enllaços externs

* Mapa de l'àrea de distribució de Teucrium betonicum a l'illa de Madeira (Portugal)
# Tabaktenamun

Tabekenamun o Tabakenamun va ser una reina egípcia nubia de la dinastia XXV.
Tabaktenamun en jeroglífic :
Era filla del rei Piye i podria haver estat la reina consort del seu germà Taharqa. És coneguda per l'estàtua de Karnak avui conservada a El Caire. Altres investigadors han suggerit que Tabekenamun podria haver estat l'esposa del rei Xabaka.
Tabaktenamun tenia els títols de "Filla del Rei", "Germana del Rei" i "Dona del Rei". A més, era Sacerdotessa d'Hathor, Mestressa de Tepihu (Afroditópolis), Sacerdotessa d'Hathor de Iunyt (Dendera) i Sacerdotessa de Neith. Els oficis sacerdotals podrien suggerir que era filla d'un dels faraons libis.

## Referències

* ↑ Tyldesley, 2006.
* ↑ Dodson i Hilton, 2004, p. 234-240.
* ↑ Dunham i Laming Macadam, 1949, p. 139-149.
* ↑ Morkot, 2000, p. 205.

## Vegeu també

* La dona a l'antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Dunham, Dows; Laming Macadam, M. F. «Names and Relationships of the Royal Family of Napata». The Journal of Egyptian Archaeology, 35, 1949, pàg. 139-149.
* Morkot, R. The Black Pharaohs, Egypt's Nubian Rulers (en anglès). Londres: The Rubicon Press, 2000. ISBN 0-948695-24-2.
* Tyldesley, Joyce. Chronicles of the Queens of Egypt (en anglès). Thames & Hudson, 2006 (Chronicles). ISBN 978-0500051450.
# Tercer Gabinet Dombrovskis

El tercer Gabinet Dombrovskis fou el govern de Letònia entre el 25 d'octubre 2011 i el 22 de gener de 2014. Fou el tercer govern liderat per Valdis Dombrovskis, que fou Primer Ministre des de 2009 fins a 2014. Va iniciar el seu mandat després de les eleccions de setembre de 2011, succeint el segon Gabinet Dombrovskis, que havia governat entre 2010 i 2011.

## Composició

Llista dels ministeris de Letònia encapçalats per ministres del Tercer Gabinet Dombrovskis:
| Càrrec | Nom | Partit | Dates |
| Primer Ministre | Valdis Dombrovskis | Unitat | 25 d'octubre 2011 - 22 de gener de 2014 |
| Viceprimer Ministre Ministre de Defensa | Artis Pabriks | Unitat | 25 d'octubre 2011 - 22 de gener de 2014 |
| Ministre d'Afers Exteriors | Edgars Rinkēvičs | Partit de la Reforma | 25 d'octubre 2011 - 22 de gener de 2014 |
| Ministre d'Economia | Daniels Pavļuts | Partit de la Reforma | 25 d'octubre 2011 - 22 de gener de 2014 |
| Ministre de Finances | Andris Vilks | Unitat | 25 d'octubre 2011 - 22 de gener de 2014 |
| Ministre de l'Interior | Rihards Kozlovskis | Partit de la Reforma | 25 d'octubre 2011 - 22 de gener de 2014 |
| Ministre d'Educació i Ciència | Roberts Ķīlis | Independent | 25 d'octubre 2011 - 22 de gener de 2014 |
| Ministre d'Educació i Ciència | Vjačeslavs Dombrovskis | Partit de la Reforma | 2 d'abril de 2013 - 22 de gener de 2014 |
| Ministre de Cultura | Žaneta Jaunzeme-Grende | Aliança Nacional | 25 d'octubre 2011 - 16 de setembre de 2013 |
| Ministre de Cultura | Dace Melbārde | Aliança Nacional | 31 d'octubre de 2013 - 22 de gener de 2014 |
| Ministre de Benestar | Ilze Viņķele | Unitat | 25 d'octubre 2011 - 22 de gener de 2014 |
| Ministre de Protecció del Medi Ambient i el Desenvolupament Regional | Edmunds Sprūdžs | Partit de la Reforma | 25 d'octubre 2011 - 22 de gener de 2014 |
| Ministre de Transport | Aivis Ronis | Independent | 25 d'octubre 2011 - 1 de març de 2013 |
| Ministre de Transport | Anrijs Matīss | Independent | 1 de març de 2013 - 22 de gener de 2014 |
| Ministre de Justícia | Gaidis Bērziņš | Aliança Nacional | 25 d'octubre 2011 - 21 de juny de 2012 |
| Ministre de Justícia | Jānis Bordāns | Aliança Nacional | 5 juliol 2012 - 22 de gener de 2014 |
| Ministre de Salut | Ingrīda Circene | Unitat | 25 d'octubre 2011 - 22 de gener de 2014 |
| Ministre d'Agricultura | Laimdota Straujuma | Independent | 25 d'octubre 2011 - 22 de gener de 2014 |

## Referències

* ↑ «Mums ir jauna valdība; Dombrovskim jau trešā reize» (en letó). tvnet.lv, 25-10-2011. Arxivat de l'original el 2011-10-26. [Consulta: 26 abril 2015].
* ↑ «No šodienas kultūras ministra amata pienākumus pilda Bordāns» (en letó). Diena, 2013. [Consulta: 26 abvril 2015].
* ↑ «Dace Melbārde» (en letó). Latvijas Republikas Ministru kabinets. Arxivat de l'original el 2017-03-11. [Consulta: 25 abril 2015].
# Terbutalina

La terbutalina és un agonista del receptor adrenèrgic β$_2$, utilitzat com a inhalador "alleugeridor" en el tractament dels símptomes de l'asma i com a medicament tocolític (anti-contracció) per retardar el part prematur fins a 48 hores. Aquest temps es pot utilitzar per administrar injeccions d'esteroides a la mare que ajuden a la maduresa pulmonar fetal i redueixen les complicacions de la prematuritat. No s'ha d'utilitzar per prevenir el part prematur o retardar el part més enllà de 48-72 hores. Està comercialitzat a Espanya sota el nom de Terbasmin.
Va ser patentat el 1966 i va entrar en ús mèdic el 1970. Està a la Llista de medicaments essencials de l'Organització Mundial de la Salut.

## Referències

* ↑ WHO. «Antenatal administration of corticosteroids for women at risk of preterm birth». WHO. Arxivat de l'original el July 24, 2009. [Consulta: 25 març 2013].
* ↑ «Most Popular E-mail Newsletter». USA Today, 18-02-2011.
* ↑ «FDA warns against certain uses of asthma drug terbutaline for preterm labor». Food and Drug Administration. Arxivat de l'original el 2015-09-21. [Consulta: 13 setembre 2015].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2024.
* ↑ Analogue-based Drug Discovery (en anglès). John Wiley & Sons, 2006, p. 542. ISBN 9783527607495.
* ↑ World Health Organization model list of essential medicines: 22nd list (2021). Geneva: World Health Organization, 2021. WHO/MHP/HPS/EML/2021.02.
# Tammy Thomas

Tammy Thomas, (Yazoo City, Mississipi, 11 de gener de 1970) va ser una ciclista nord-americana especialista en el ciclisme en pista. Va aconseguir una medalla de plata als Campionats del món.
El 2002, es va veure involucrada en un cas de dopatge i va ser sancionada de per vida.

## Palmarès
### Resultats a la Copa del Món

* 2002
** 1a a Sydney, en velocitat
** 1a a Cali, en 500 metres

## Referències

* ↑ US Cyclist Thomas Suspended for Life

## Enllaços externs

* Fitxa a sitiodeciclismo.net
* Fitxa a cyclebase.nl
# Teògenes d'Atenes (militar)

Teògenes (en llatí Theogenes, en grec antic Θεογένης) fou un militar atenenc.
Va ser nomenat el 425 aC junt amb Cleó per anar a Pilos i investigar les dificultats del bloqueig de l'illa Esfactèria entre altres afers. Cleó prudentment va aconseguir que els instigadors desistissin de la investigació.
És possible que aquest Teògenes sigui el mateix que menciona Aristòfanes a Les vespes.

## Referències

* ↑ 1.Theogenes a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1074
# Terratrèmol de Sichuan de 2008

El terratrèmol Sichuan de 2008 va tenir lloc al districte de Wenchuan (en xinès:汶川县; en pinyin: Wènchun Xiàn), província de Sichuan de la República Popular de la Xina a les 14:28:04 hora local (06:28:04 GMT) 12 de maig 2008.[2] Segons l'Oficina Seismologica de la Xina i la USGS, tenia una magnitud de 7.9 Mw i l'epicentre era a 90 quilòmetres a l'oest nord-oest de Chengdu, la capital de Sichuan. La seva tremolor principal ocorregué a les 14:28:04 hora local (06:28:04 UTC) del dilluns 12 de maig de 2008. Els primers informes de la magnitud del terratrèmol estaven en un interval de 7,5 a 8,0. S'enregistraven més de cinquanta-dues repliques importants amb un interval de magnitud de 4,0 a 6,0 dins de les nou hores següents del terratrèmol principal.

## Vegeu també

* Terratrèmol de Ya'an del 2013
* Chen Guangbiao

## Referències

* ↑ «Earthquake List for 10-degree Map Centered at 35°N, 105°E». United States Geological Survey.
# The Character Woman

The Character Woman és una pel·lícula muda de l’ Eclair American protagonitzada per Julia Stuart i Belle Adair, que interpreten papers anàlegs als seus rols a la productora. La pel·lícula, de dos bobines, es va estrenar el 24 d’agost de 1914.

## Argument

L’actriu secundària de la companyia va envellint i veu com aviat li serà difícil trobar un promès. Mentre els seus companys de companyia gaudeixen de la vida ella prefereix estalviar. Un dia un nou director de la companyia es creua en el seu camí i tot i que no li vol fer veure s’hi sent atreta. També s’adona com el gerent de la companyia acosa l’actriu protagonista. Una nit, la vella actriu parla amb l’actriu protagonista i aquesta, creient-se insultada, vol que es disculpi o que sigui acomiadada.
És aquesta nit que la dona descobreix els preparatius de fuga entre la protagonista i el gerent. Recorda la seva amarga experiència d'anys enrere amb el mateix home. Quan la jove actriu surt de l'escenari després de l'espectacle es troba amb la dona de caràcter que li explica que el gerent la va abandonar després d’utilitzar-la. La protagonista agafa un tren cap a Nova York mentre el gerent espera en va. L’actriu secundària ha fet el seu millor paper i de bon grat es resigna a la trista rutina de la nit mentre s'asseu a l'autobús.

## Repartiment

* Julia Stuart (l’actriu de caràcter)
* Belle Adair (l’actriu principal)
* Lindsay J. Hall (l’àngel)
* Helen Marten (la ingènua)

## Referències

* ↑ «The Character Woman». Moving Picture World 21, 9, 29 d’agost 1914, pàg. 1253.
* ↑ «Calendar of independent resleases». Moving Picture World 21, 9, 29 d’agost 1914, pàg. 1262.
# The International Chess Magazine

International Chess Magazine era una revista d'escacs fundada el 1885 pel Campió del món d'escacs Wilhelm Steinitz, que es va editar fins al 1891.

## Enllaços externs

* Early Uses of ‘World Chess Champion' per Edward Winter (historiador d'escacs) (anglès)
* The Origin of International Chess Events Arxivat 2008-07-04 a Wayback Machine. (anglès)
* The Collected Works of Wilhelm Steinitz Arxivat 2006-04-12 a Wayback Machine. (anglès)
* Chess Periodicals Arxivat 2007-09-26 a Wayback Machine. (anglès)
# Teorema del catet

El teorema del catet estableix que el catet (AB) d'un triangle rectangle (ABC) és mitjana proporcional o geomètrica entre la hipotenusa (AC) i la projecció (AH) d'aquest catet sobre la hipotenusa.
Expressat algebraicament,
    ${\overline {AB}}^{2}={\overline {AC}}\cdot {\overline {AH}}$
on H és el peu de la perpendicular a AC per B.
Nota: en aquest article es fa ús de la notació corrent dels triangles rectangles amb les tres lletres majúscules que representen cadascun dels seus tres vèrtex i on la central és l'angle recte. Per la designació de segments i la seva longitud s'usen les dues lletres majúscules que representen els seus extrems. Per exemple, DEF seria el triangle rectangle amb vèrtex D, E (corresponent a l'angle recte) i F, amb catets DE i FE i hipotenusa DF.

## Demostració

ABC i ABH són triangles semblants perquè tenen dos angles iguals: el del vèrtex A (α) i un de recte. Pel teorema de Tales, ${\frac {\overline {AB}}{\overline {AC}}}={\frac {\overline {AH}}{\overline {AB}}}$ d'on, reordenant, s'obté l'expressió algebraica del teorema. Quod erat demonstrandum

## Què es pot fer amb el teorema del catet

* Càlcul geomètric de la mitjana proporcional de dos segments de longitud a i b : Traçant els segments dos segments a (AH) i b (AC) amb un extrem comú (A), es pot obtenir l'arc capaç de 90° del segment major (AC). Traçant una perpendicular a ambdós segments des de l'extrem no comú del segment petit (H) s'obté el punt B quan aquesta perpendicular interseca l'arc capaç. El segment que uneix l'extrem comú dels segments (A) amb el punt B és la mitjana proporcional o geomètrica de a i b. Per demostrar-ho, només cal aplicar el teorema del catet al triangle rectangle ABC d'angle recte a B i que té per hipotenusa el segment major (AC).
* Demostrar el teorema de Pitàgores.
* Demostrar el teorema de l'altura.

## Referències

* ↑ Diccionario de Arte I. Barcelona: Spes Editorial SL (RBA), 2003, p.100. ISBN 84-8332-390-7 [Consulta: 26 novembre 2014].
# Teorema del nombre poligonal de Fermat

El teorema del nombre poligonal de Fermat diu que cada nombre natural és la suma de com a màxim n nombres poligonals. Cada nombre natural pot ser escrit com la suma de tres o menys nombres triangulars, o quatre o menys nombres quadrats, o cinc o menys nombres pentagonals, i així successivament. El nombre 17, per exemple, pot ser escrit com segueix:
    17 = 10 + 6 + 1 (nombres triangulars)
    17 = 16 + 1 (nombres quadrats)
    17 = 12 + 5 (nombres pentagonals).
Un cas especial del teorema molt conegut és el teorema dels quatre quadrats de Lagrange, que assegura que qualsevol nombre natural pot ser expressat com la suma de quatre quadrats, per exemple, el nombre 7 = 4 + 1 + 1 + 1.
Joseph Louis Lagrange va demostrar el cas quadrat en 1770 i Carl Friedrich Gauss va demostrar el cas triangular en 1796, però el teorema no va ser resolt de forma general fins 1813 per Cauchy. Una demostració de Nathanson (veure referències) es basa en el següent lema donat per Cauchy:
Per a nombres naturals imparells $a$ i $b$ tals que $b^{2}<4a$ i $3a<b^{2}+2b+4$ es poden trobar nombres enters no negatius $s,t,u$ i $v$ tals que $a=s^{2}+t^{2}+u^{2}+v^{2}$ i $b=s+t+u+v.$

## Vegeu també

* Teorema dels quatre quadrats
* Problema de Waring

## Referències

* Weisstein, Eric W., «Fermat's Polygonal Number Theorem» a MathWorld (en anglès).
* Nathanson, M. B. "A Short Proof of Cauchy's Polygonal Number Theorem." Proc. Amer. Math. Soc. Vol. 99, No. 1, 22-24, (Jan. 1987).
* Nathanson, Melvyn B. (1996), Additive Number Theory The Classical Bases, Berlín: Springer, ISBN 978-0387946566 . Has proofs of Lagrange's theorem and the polygonal number theorem.
# Tavares Bastos

La comunitat Tavares Bastos és una favela localitzada en el Morro da Nova Cintra, en el barri de Catete, en la Zona Sud de la ciutat de Rio de Janeiro, al Brasil. La favela va ser nomenada segons la seva principal via d'accés, el Carrer Tavares Bastos.
Va ser coneguda per ser, entre 2000 i 2008, l'única de les grans comunitats de la ciutat on no existia tràfic de drogues ni l'actuació de milícies, a causa de la localització, en la comunitat, de la seu del Batalló d'Operacions Policials Especials de la Policia Militar de l'Estat de Rio. La seu va ser inaugurada el 2000. El 2008 va ser inaugurada, en la comunitat Santa Marta, en el barri de Botafogo, la primera Unitat de Policia Pacificadora de la ciutat, fent que la comunitat Tavares Bastos deixés de ser l'única comunitat carioca lliure de l'actuació ostensiva de faccions criminals.
El 2007, va ser escollida com escenari per als enregistraments de la pel·lícula estatunidenca L'increïble Hulk. També va ser escenari de les pel·lícules brasileres Tropa de Elite, Xuxa Gêmeas i Maré, Nossa História de Amor, la novel·la Vidas Opostas, i alguns esquemes de 'Porta dos Fundos. Va servir també d'escenari per a enregistrament del fictici "Morro do Beco" de la novel·la A Força do Querer, de Glòria Perez.
A dalt de la comunitat, es localitza l'alberg The Maze, que va ser escenari per al videoclip Beautiful, de Snoop Dogg i Pharrell Williams.
Al final de la comunitat, es troba el CRUMBS (Criando um Brasil Social), que acull el Centre Cultural Zezé Motta. El Crumbs té un teatre i un cinema, a més d'un taller de pintura i una sala de música. Actualment el centre cultural no funciona.
El 2011, la comunitat va passar a acollir el Comandament de Policia Pacificadora, la seu d'entrenaments de les Unitats de Policia Pacificadora de la ciutat de Rio de Janeiro.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «Jornal britânico recomenda hotel em favela do Rio». Folha Online + BBC Brasil, 24-11-2007. [Consulta: 1r maig 2012].
* ↑ «Hulk terá cenas gravadas na favela Tavares Bastos - Rio de Janeiro». Blog Rio Temporada, 05-11-2007. Arxivat de l'original el 2007-11-05. [Consulta: 1r maig 2012].
* ↑ «Pede pra entrar! - Rio de Janeiro, Brasil, América do Sul». Revista Viagem e Turismo. Arxivat de l'original el 2008-06-02. [Consulta: 1er maig 2012].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Teresa de Pelegrí

Teresa de Pelegrí (Barcelona, 1968) és una guionista i directora de cinema catalana. El 1990 va dirigir el seu primer curtmetratge De nou a deu i el 1994 el curtmetratge Roig, amb guió coescrit amb Dominic Harari i protagonitzat per Francesc Orella. Ella i Dominic Harari van signar alguns guions conjuntament amb Joaquim Oristrell, com Novios (1999), Sin vergüenza (2001) i Inconscients (2003). El 2001 fou nominada al Goya al millor guió original amb Dominic Harari i Joaquim Oristrell per Sin vergüenza i al Goya al millor guió adaptat amb Dominic Harari i Sigfrid Monleón per L'illa de l'holandès, alhora que guanyava la Biznaga de Plata del Festival de Màlaga per Sin vergüenza.
Juntament amb Dominic Harari van dirigir i fer el guió de Seres queridos, ambientada en el conflicte arabo-israelià amb el qual van guanyar el premi del jurat al Festival del Cinema de Comèdia de Montecarlo i al Festival del Cinema de Comèdia de l'Alpe d'Huez, i el premi del Festival de Cinema de Jerusalem. El 2005 va guanyar el Premi Barcelona de Cinema per Inconscients El 2008 va fer el guió de la minisèrie Serrallonga, amb la qual va ser nominat com a millor pel·lícula de televisió als Premis Gaudí 2009.
El 2014 va dirigir amb Harari The Food Guide to Love, amb la qual foren nominats per la Biznaga d'Or al Festival de Màlaga.

## Filmografia
### Com a directora i guionista

* De nou a deu (1990)
* Roig (1994)
* El domini dels sentits (1997)
* Atrapa-la (telefilm, 2000)
* Seres queridos (2004)
* The Food Guide to Love (2014)

### Com a guionista

* Novios (1999)
* Sin vergüenza (2001)
* L'illa de l'holandès (2001)
* Inconscients (2003)
* Serrallonga (2008)
* Total Siyapaa (2014)
* L'escollit (El elegido) (2016)

## Referències

* ↑ Teresa de Pelegrí a filmin.es
* ↑ 'Seres queridos' aborda con humor el conflicto árabe-israelí, El País, 18 de juliol de 2003
* ↑ 'Seres queridos' aborda con humor la cohabitación, El País, 9 de juliol de 2004
* ↑ Inconscients al catàleg ICAA
* ↑ El bandolero Serrallonga revive en una superproducción televisiva, El País, 31 d'octubre de 2008
* ↑ "Sala 33" persegueix la llegenda de "Serrallonga", ccma.cat, 24 de desembre de 2012
* ↑ Amor en su punto. Liviano pastiche, per María Guerra, Cadena Ser, 9 de maig de 2014
* ↑ Quince películas competirán por la Biznaga de Oro en el Festival de Cine de Málaga, hoy.es, 11 de març de 2014
# Tetsuji Hashiratani

Tetsuji Hashiratani (Kyoto, Japó, 15 de juliol de 1964) és un exfutbolista japonès.

## Selecció japonesa

Tetsuji Hashiratani va disputar 72 partits amb la selecció japonesa.

## Enllaços externs

* National Football Teams
* Japan National Football Team Database
# Can Guiu (Falset)

Can Guiu és una obra de Falset (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta quadrangular, bastit de carreu i maçoneria arrebossat i pintat i cobert per teulada. A la façana s'obren dues portes, una d'elles cegada, a la planta baixa, un balcó i una finestra a l'entresòl, dos balcons al primer pis, dues finestres al segon i tres finestres a les golfes. Cal destacar l'ornamentació en forma de fris a la línia d'impostres i la porta dovellada amb la data a la clau.

## Història

La construcció, datada al segle xvii, sembla correspondre a una segona etapa constructiva del carrer de Dalt, amb clares addicions posteriors, com és el cas dels balcons.

## Referències

* 1 2 «Can Guiu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Equador (desambiguació)

«Equador» té aquests significats:
* Astronomia: Línia de l'equador o línia equatorial, paral·lel mémass llarg d'un cos celest, corresponent als 0°.
* Geografia:
** Equador, república de l'Amèrica del Sud.
** Equador (República Democràtica del Congo), província de la República Democràtica del Congo.
Viccionari